Uí Néill

Uí Néill (betydning «Néills etterkommere») var det fremste politiske dynastiet i Irland fra 600-tallet til slutten av 900-tallet. De hevdet at de nedstammet fra Niall Noigíallach («Niall med ni gisler»), en legendarisk og delvis historisk overkonge av Irland som i henhold til en kilde døde en gang rundt år 405. Ifølge tradisjonen stammet han fra Conn Cétchatach, slik at Uí Néill blir en gren av dynastiene kjent som Connachta, men Uí Néill er generelt inndelt i en nordirsk og sørirsk gren av slekten/stammen.

I tidlig middelalder hadde Uí Néill-klaner kontroll over den nordlige og sentrale delen av Irland. Området de kontrollerte i nord ble kalt nordlige Uí Néill, og området de kontrollerte rundt kongeriket Míde ble således sørlige Uí Néill. Fra 500-tallet fram til Brian Boru i 1002 monopoliserte lederne for Uí Néill tittelen konge av Tara, også kalt overkonge av Irland. Denne tittelen vekslet mellom den nordlige og den sørlige greinen, fra midten av 700-tallet mellom den nordlige klanen Cenél nEógain og den sørlige Clann Cholmáin.

Grener av av Uí Néill 
John V. Kelleher, en innflytelsesrik katalysator i utviklingen av irske historiske studier, mente at Uí Néill bare var en betegnelse på sammenslutning av irske stammer som konstruerte en felles stamfar i Niall. Antallet angivelige sønner av Niall økte i løpet av perioden hvor Uí Néill dominerte, etter hvert som andre folkegrupper kom under kontroll av Uí Néill og skapte seg en Uí Néill-identitet ved å konstruere et stammetavle hvor deres stamfar ble oppgitt som en sønn av Niall. Det synes likevel rimelig sikkert. at det var en tidlig kjerne av etterkommere av Niall, en gruppe som inkluderte etterkommerne til Lóegaire, Coipre, Fiachu, Conall Gulban og Conall Cremthainne. Det har vært foreslått at de to sønnene kalt Conall kan være samme person.

Grunnleggerne av Uí Néill-grenene er de påståtte sønnene til Niall Noigíallach, syv i alt:

Den nordlige Uí Néill-grenen:
 Conall Gulban, stamfar til Cenél Conaill-dynastiet,
 Eógan, stamfar til Cenél nEógain-dynastiet.

Den sørlige Uí Néill-grenen:
 Éndae, stamfar til Cenél nÉndai,
 Coirpre, stamfar til Cenél Coirpri-dynastiet,
 Lóegaire, stamfar til Cenél Lóegaire-dynastiet,
 Conall Cremthainne, stamfar til Clann Cholmáin og Síl nÁedo Sláine,
 Fiachu, stamfar til Cenél Fiachach.

Alle disse mennene var i sin levetid kjent som medlemmer av Connachta-dynastiet, eller som «sønnene til Niall». Begrepet «Uí Néill» kom ikke i sitt vesen i bruk før på tiden til Nialls barnebarn og oldebarn.

Dynastier stammet fra Uí Néill, slik som Cenél Conaill og Cenél nEógain, hadde makten i Ulster fram til deres nederlag i niårskrigen i 1603. Mange av familieoverhodene flyktet til det katolske Europa i 1607, en hendelse som ble kjent som jarlenes flukt.

Noter

Referanser

Litteratur 
 
 
 O'Brien, Michael A., red. (1962): Corpus Genealogiarum Hiberniae. Bind 1. Kelleher, John V. (intro. i opptrykkene i 1976 og 2005). Dublin: DIAS. ISBN 0901282316. OCLC 56540733; s. 133–134, 178–180. Genealogiske tabeller for Uí Néill
 Ó Muraíle, Nollaig (2005): «Dubhaltach Mac Fhirbhisigh», The Great Book of Irish Genealogies, Dublin.
 Byrne, Paul (2005). «Uí Néill», i: Duffy, Seán: Medieval Ireland. An Encyclopedia. Abingdon og New York: Routledge. s. ISBN 978-0-415-94052-8; s. 489–490. 
 Byrne, Paul (2005): «Uí Neill, Northern», i: Duffy, Seán: Medieval Ireland. An Encyclopedia. Abingdon og New York: Routledge. ISBN 978-0-415-94052-8; s. 490 491.
 Byrne, Francis John (1973): Irish Kings and High-Kings. London: Batsford. ISBN 0-7134-5882-8.
 Charles-Edwards, Thomas M. (2000): Early Christian Ireland. Cambridge: Cambridge University Press. ISBN 0-521-36395-0.
 Downham, Clare (2018): Medieval Ireland, Cambridge: Cambridge University Press

Eksterne lenker 
 McLysaght, Aoife (24. paril 2014): «The genetic imprint of Niall of the Nine Hostages», The Irish Times
 Ano. (25. november 2016): «The Spread of DNA From «’Niall of the Nine Hostages’», DNA in the News
 «Matching Niall Nóigiallach» , Family Tree DNA
 «R-M222 Haplogroup Project», Family Tree DNA

Irske ætter